kardosdrur/scandi-wiki huggingface dataset:
Kørecomputer

Ved kørecomputer forstås i køretøjer et visningsapparat, hvormed forskellige informationer kan fremkaldes. Informationerne vises som regel i kombiinstrumentet eller på en separat skærm i midterkonsollen eller på instrumentbrættet.

Til de tilgængelige informationer kan f.eks. høre:
 Gennemsnitsforbrug
 Momentant forbrug
 Serviceintervaller
 Motoroliestand/-temperatur
 Dæktryk
 Batteriladestand
 Henvisning om brug af sikkerhedsseler
 Gennemsnitshastighed
 Tilbageværende rækkevidde med den tilstedeværende brændstofstand
 Resterende brændstofmængde/advarsel om lav brændstofstand
 Tilbagelagt køretid
 Ud- og indvendig temperatur
 Tid/dato

Kørecomputere har tidligere som oftest været merprispligtigt ekstraudstyr, men har siden 2000'erne i flere og flere bilmodeller udviklet sig til standardudstyr. De første kørecomputere benyttede LCD-displays til visning af informationerne, som i nogle tilfælde stadigvæk benyttes i dag.

Nogle kørecomputere har også mulighed for visning af radio- og telefoninformationer samt informationer om klimaanlæg. Også tidligere separate målere som f.eks. oliestands- og bremseslidmålere er i mange tilfælde i dag integreret i kørecomputeren. I mange biler med navigationssystem vises informationer fra dette også på kørecomputeren. Også afstandsadvarsel og andre funktioner kan være tilgængelige.

Det er i dag ligeledes almindeligt, at kørecomputeren ikke længere er en ren visningsenhed, men ligeledes tjener til f.eks. indstilling af parkeringshjælpens lydstyrke eller instrumentbelysningens lysstyrke.

Mange moderne kørecomputere kan også betjenes via en berøringsfølsom skærm (f.eks. i Lexus GS) eller kan ved hjælp af et head-up display vise forskellige informationer i forruden (f.eks. i Chevrolet Corvette eller Toyota Prius).

Kendte fabrikanter af kørecomputere er bl.a. Continental, Magneti Marelli, Bosch, Motorola og Telefunken.

Biltilbehør
Bjørn á Heygum

Bjørn á Heygum (4. januar 1954 i Vestmanna) er en færøsk advokat og politiker (Sambandsflokkurin og Sjálvstýrisflokkurin). 

Han er cand.jur. fra Københavns Universitet fra 1981, har praktiseret som advokat siden 1986 og har adgang til Føroya Rættur og Højesteret. Han er i dag partner i advokatfirmaet Heygum & Petersen og er svensk generalkonsul på Færøerne. Bjørn á Heygum er medlem af Advokatsamfundet og Advokatfelag Føroya.

Bjørn á Heygum var valgt ind til Lagtinget fra Suðurstreymoy 1994–1998. Han fik 646 personlige stemmer, som var det meste blandt Sambandspartiets kandidater. Han stillede ikke op igen ved Lagtingsvalget 1998.

Bjørn á Heygum valgte i 2015 at være kandidat for Sjálvstýrisflokkurin ved lagtingsvalget 2015. Det skete nogle få dage efter, at en meningsmåling havde spået, at Sjálvstýrisflokkurin ikke ville nå over spærregrænsen. Partiets formand forklarede det dårlige resultat for partiet ved at de endnu ikke havde offentliggjort kandidaterne, det var kun nogle få, der var offentliggjort, før meningsmålingen blev foretaget.

Lagtingsudvalg
1994–1998 formand for Justitsudvalget
1994–1998 medlem af Miljøudvalget

Referencer 

Lagtingsmedlemmer fra Færøerne
Politikere fra Sambandsflokkurin
Personer fra Strømø
Handelsministeriet (Storbritannien)

Det britiske handelsministerium blev oprettet i 1672, oprindeligt som et engelsk ministerium. I det meste af tiden har ministeriet heddet handelsrådet (the Board of Trade).

Det nuværende navn Ministerium for forretning, innovation, færdigheder (Department for Business, Innovation & Skills (BIS)) blev indført i 2009.

Formænd for handelsrådet (1786–1900) 
 
 1806–1807: William Eden, 1. baron Auckland 
 1818–1823: Frederick John Robinson, 1. viscount Goderich, 1. gang
 1827–1828: Charles Grant 
 1830–1834: George Eden, 1. jarl af Auckland
 1841–1843: Frederick John Robinson, 1. viscount Goderich, 2. gang
 1843–1845: William Gladstone 
 1878–1880: Dudley Ryder, 3. jarl af Harrowby
 1886–1888: Frederick Stanley, 16. jarl af Derby

Formænd for handelsrådet (1900–1963)  
 
 1905–1908: David Lloyd George
 1908–1910: Winston Churchill
 1921–1922: Stanley Baldwin
 1945–1947: Stafford Cripps
 1947–1951: Harold Wilson

Minister for industri, handel, regional udvikling og formand for handelsrådet (1963–1964) 
 1963–1964: Edward Heath

Industriministre (1974–1983) 
 
 1974–1979 Tony Benn

Handels- og industriministre samt formænd for handelsrådet (1983–2007) 
 
 juli–december 1998: Peter Mandelson, 1. gang
 2006–2007: Alistair Darling

Ministre for forretning, innovation, virksomheder, reform af lovgivning og formænd for handelsrådet (2007–2009) 
 
 2008–2009: Peter Mandelson, 2. gang

Ministre for forretning, innovation, færdigheder og formænd for handelsrådet (siden 2009)  
 2009–2010: Peter Mandelson, 3. gang
 Fra 2010: Vincent Cable, næstformand for partiet Liberal Democrats.

Ministerielle departementer i Storbritannien
Britiske myndigheder
Hilmar Bech

Jegvan Hilmar Bech (kendt som Hilmar Bech, født 19. juli 1933 i Porkeri, død 18. august 2016) var en færøsk lærer og politiker (Javnaðarflokkurin). Han blev uddannet lærer fra Haslev Seminarium fra 1958, og har arbejdet som lærer i Vágur 1958–1959, og derefter i Porkeri indtil 1999. Hans forældre var Johanna f. Jensen fra Strendur og Jacob Bech fra Porkeri. I starten af 1960'erne skrev han en del af Porkeris bygde- og maritime historie. Han arbejdede også for at få rejst en mindesmærke i Porkeri til minde om personer fra Porkeri som døde på havet, den blev rejst i 1967. Han var degn i Porkeri Kirke i 43 år og fik fortjenstmedalje fra dronningen for dette. Han var gift med Kristina f. Samuelsen fra Tjørnuvík, de fik to børn sammen: Johanna f. 1958 og Dann f. 1967

Han var kommunestyremedlem i Porkeris kommune 1962–1966. Bech har også haft mange andre offentlige tillidsposter. Han repræsenterede Javnaðarflokkurin i Lagtinget fra 1970–1984, var valgt ind fra Suðuroy. Lagtingsformand 1979–1980. Bech var vicerepræsentant til Lagtinget 1984–1990. Han var lagtingsmedlem, da en ny færge, Smyril, blev købt til ruten mellem Tórshavn og Suðuroy. Der var tale om den forhenværende Morten Mols, som blev købt til formålet, Morten Mols havde før tilhørt Mols-Linien. Færgen var et stort fremskridt, da den forkortede turen og havde plads for flere passagerer og biler, denne færge seljede på ruten mellem Suðuroy og Tórshavn indtil en ny blev bygget og sat ind på ruten i 2005.

Referencer 

Lagtingsmedlemmer fra Færøerne
Personer fra Suderø
Politikere fra Javnaðarflokkurin
Lagtingsformænd på Færøerne
Europa Cup i ishockey 1974-75

Europa Cup 1974-75 var den tiende udgave af Europa Cuppen i ishockey, arrangeret af International Ice Hockey Federation, og turneringen med deltagelse af 16 hold blev spillet i perioden fra efteråret 1974 til 17. februar 1977.

Turneringen blev vundet af HK Krylja Sovjetov Moskva fra Sovjetunionen, som i finalen besejrede ASD Dukla Jihlava fra Tjekkoslovakiet med 9-3 over to kampe. Det var syvende sæson i træk, at turneringen blev vundet af et sovjetisk hold, men det var første gang at HK Krylja Sovjetov Moskva vandt Europa Cuppen.

SC Berns hjemmekamp i anden runde mod Berliner SC satte ny rekord for tilskuere til Europa Cup-kampe i ishockey. Hovedparten af de 16.151 tilskuere måtte dog gå slukørede hjem efter at have overværet hjemmeholdet blive slået ud af turneringen.

Format og hold 

De nationale mestre i sæsonen 1973-74 i IIHF's medlemslande i Europa kunne deltage i turneringen. Den blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af resultaterne af de to kampe, og hvis stillingen var uafgjort, blev vinderen fundet i straffeslagskonkurrence umiddelbart efter den anden kamp.

De sovjetiske og tjekkoslovakiske deltagere var direkte kvalificeret til semifinalerne, mens de resterende 14 hold spillede om de sidste to ledige pladser i semifinalerne.

Resultater

Første runde

Anden runde

Kvartfinaler

Semifinaler 

Tre af de fire semifinalekampe blev spillet i september 1975, mens de sidste først blev afviklet i marts 1976.

Finale 

Finalekampene blev spillet i februar 1977.

Kilder / eksterne henvisninger 
 Hockey Archives - Coupe d'Europe 1974/75

Noter 

1974-75
Ishockey i 1974
Ishockey i 1975
Ishockey i 1976
Ishockey i 1977
Lone Zilstorff

Lone Zilstorff (født 2. november 1948 i Roskilde, død 14. november 2014 i Hellerup) var en dansk journalist, forfatter og i en årrække studievært på TV Avisen. Hun begyndte sin journalistiske karriere som 18-årig på Vestkysten og blev i 1969 tilnyttet dagbladets redaktion på Christiansborg. I 1973 fik hun stilling som politisk journalist på Jyllands-Posten og efter nogle år kom hun til Danmarks Radio i 1979. 
På DR blev Lone Zilstorff for alvor et kendt ansigt på tv, først som politisk reporter på Christiansborg og efterfølgende som én af TV-Avisens faste studieværter, bl.a. på den mere dybdegående nyhedsudsendelse, Søndagsmagasinet. I perioden 1990-1993 var hun ansat som informationschef for Danmarks Turistråd og Det Kongelige Teater, inden hun igen vendte tilbage til DR og blev redaktionschef på DR1’s Nyhedstimen og redaktionssekretær på TV-Avisen frem til år 2000.

Efter DR-tiden blev hun tilknyttet journalistuddannelsen som underviser på Syddansk Universitet, og efterfølgende tog hun tilbage til hovedstaden og arbejdede som underviser på Copenhagen Business School. Hun fortsatte i en årrække med at arbejde som journalist, bl.a. for Kræftens Bekæmpelse. I 2004 udgav hun romanen Kvinderne i Klithuset.

Lone Zilstorff var mor til journalisten Nina Munch-Perrin og Christian Zilstorff.

Eksterne henvisninger 
 DKNyt.dk, Tv-journalist Lone Zilstorff er død 
 BT.dk, Kendt dr-vært er død
 

Personer fra Roskilde
Personer fra Nærum
Tv-værter fra Danmark
Ansatte i DR
Journalister fra Danmark
Personer døde af kræft
Era Ora

Era Ora var en dansk gourmetrestaurant, beliggende på Overgaden neden Vandet på Christianshavn i København. Fra 1997 til 2019 havde restauranten én stjerne i den eftertragtede franske restaurantguide Michelinguiden. Spisestedet havde ikke à la carte, men serverede udelukkende menuer på adskillige retter.

Era Ora blev grundlagt i 1983 af et italiensk/brasiliansk ægtepar ved navn Elvio Milleri og Edelvita Santos. Navnet er Italiensk og betyder "[det var] på tide".

I 2002 modtog Era Ora Champagneprisen.

I 2020 blev restauranten frataget sin Michelin-stjerne,  og lukkede den 1. juni.

Referencer

Eksterne henvisninger 
 Era Ora  - officiel hjemmeside

Tidligere danske restauranter med Michelin-stjerne
Værtshuse og spisesteder i København
Danske virksomheder etableret i 1983
Christianshavn
Modtagere af Champagneprisen
Ophørt i 2020
Mendelian Inheritance in Man

Mendelian Inheritance in Man ('Mendelsk nedarvning hos mennesket') er et projekt med en tilknyttet database som katalogiserer kundskab om sygdomme med en genetisk komponent, og − når det er muligt − forbinder dem med de relevante gener i det menneskelige genom.

OMIM
Onlineversionen kaldes Online Mendelian Inheritance in Man (OMIM) og kan nås via National Center for Biotechnology Information.

Eksterne henvisninger
 "Online Mendelian Inheritance in Man", OMIM
 "National Center for Biotechnology Information" hos Ncbi.nlm.nih.gov med flere databaser
 "Mendelsk nedarvning" hos Den Store Danske

Genetik
Sygdomme
Databaser
Formblæsning

Formblæsning er en af de mest almindelige metoder til fremstilling af ting af termoplast med hulkroppe. Metoden er en videreudvikling af ekstrudering, og fungerer lidt som glaspustning. En rør trykkes ud fra en ekstruder, og ned i et kammer som har den ønskede form. Når polymerrøret er lige så langt som formen, lukkes kammeret helt og gas strømmer ind. Gassen fylder røret (som lukkes i bagenden), og presser det ud til det har samme form som kammeret. Formen kan derefter nedkøles og produktet tages ud. Et vigtigt eksempel på denne proces er fremstillingen af PET-flasker.

Referencer

Eksterne henvisninger 

Termoplast
PET-flaske

PET-flasker er en type af plastflasker, som er fremstillet af materialet polyetylentereftalat og som benyttes til salg af sodavand og vand. PET-flasker kan i modsætning til aluminiumsdåser formgives relativt frit, hvilket mange producenter af læskedrikke og mineralvand udnytter i deres markedsføring. Flaskerne fremstilles som oftest ved hjælp af formblæsning.

Flaskerne sælges i mange lande med pant, som gives retur når flasken tilbageleveres til genbrug. De indsamlede PET-flasker komprimeres til flager, som rengøres og derefter benyttes til fremstilling af nye plastprodukter.

Se også 
 Plastforurening

Eksterne henvisninger 

Flasker
Plast
Pompey

Pompey har flere betydninger:
 Pompejus – Pompejus kaldet Pompejus den Store var en romersk hærfører og politiker fra den sene republiks tid.
 Portsmouth – øgenavn Pompey
 Portsmouth F.C. – øgenavn Pompey
Blotter (trækpapir)

Blotter Trækpapir også kaldet blotters eller frimærker, er en højabsorberende type papir eller andet materiale. Det anvendes til at absorbere et overskud af flydende stoffer (såsom blæk eller olie) fra overfladen af skrivepapir eller objekter. Narkotika, der er aktive i mikrogram doseringer, især LSD, DOM og 25i-NBOMe, er fordelt på trækpapir. <br/ ><br/ >Trækpapir er også blevet solgt kosmetisk til at hjælpe med at fjerne hudfedt og make-up.

Lægemidler 
Blotter som en leverance metode giver mulighed for nem dosering af potente stoffer og nem sublingual administration af lægemidler, som har gjort det mere og mere populær som en forberedelse til andre potente lægemidler, herunder Alprazolam.

Fodnoter 

Papir
Kaj Barr

Kaj Barr (26. juni 1896 i København - 4. januar 1970) var en dansk orientalist og professor ved Københavns Universitet.

Kaj Barr var i 1931 blandt stifterne af Lingvistkredsen.
Han var også medstifter og første formand for Selskabet for de Eksakte Videnskabers Historie, forløberen for Videnskabshistorisk Selskab.

Henvisninger 

Orientalister fra Danmark
Professorer fra Københavns Universitet
Danskere i 1900'erne
Personer fra København
Thomas Sivertsson

Lars Thomas Sivertsson (født 21. februar 1965 i Halmstad) er en svensk håndboldtræner og tidligere håndboldspiller, der er træner for HK Drotts kvinder og tidligere for Sveriges damelandhold i håndbold sammen med Helle Thomsen. Han spillede som aktiv for Halmstad HP, HK Drott, BM Granollers og KIF Kolding. Han har spillet 208 kampe for det svenske landshold. Som træner har han trænet KIF Kolding og Wisla Plock samt været assistenttræner for Portugal og det svenske damelandshold.

Som spiller vandt han EM-guld tre gange, VM-guld én gang, VM-sølv to gange og OL-sølv to gange med landsholdet. På klubplan har han vundet fire svenske og fem danske mesterskaber. Han har desuden vundet ét dansk mesterskab som træner.

Han er lillebror til Ulf Sivertsson, tidligere træner for KIF Koldings herrer.

Referencer

Eksterne henvisninger 
 

Håndboldspillere fra Sverige
Håndboldspillere fra Kolding IF
Personer fra Halmstad
Deltagere for Sverige ved sommer-OL 1996
Deltagere for Sverige ved sommer-OL 2000
Olympiske sølvmedaljevindere fra Sverige
Glerup

Glerup kan henvise til flere stednavne i Danmark:
 Glerup (Vesterbølle Sogn) – en bebyggelse og et ejerlav i Vesterbølle Sogn, Vesthimmerlands Kommune
 Glerup (Visborg Sogn) – en bebyggelse og et ejerlav i Visborg Sogn, Mariagerfjord Kommune
Slumstrup

Slumstrup kan henvise til flere stednavne i Danmark:
 Slumstrup (Kollund Sogn) – en bebyggelse i Kollund Sogn, Herning Kommune
 Slumstrup (Sædding Sogn) – en bebyggelse og et ejerlav i Sædding Sogn, Ringkøbing-Skjern Kommune
Bjergprimtal

Bjergprimtal er primtal hvori cifrene vokser og derefter aftager.

Eksempler på bjergprimtal er 131, 151, 181, 191, 1231, ..., 1871, ..., 12421, ...

Reference 

Primtal
See the World by Train

er et japansk tv-program med korte udsendelser, der sendes mandag-fredag på TV Asahi og har gjort det siden 1987. Programmet rundede udsendelse nr. 10.000 2. maj 2016, hvilket gør den til det næstlængst kørende tv-program i Japan efter Tetsuko's Room, der også sendes af TV Asahi.

Programmet følger forskellige jernbaneture rundt om i verdenen og præsenterer folk om bord og seværdighederne på vejen. Undervejs har man været i 104 forskellige lande, herunder så forskellige steder som Schweiz, Indien, Canada, Vietnam, Polen, Sverige og Uruguay. Programmet produceres af Telecom Staff og sponseres af Fujitsu. Kommentator er Kenjirou Ishimaru, mens Hajime Mizoguchi har stået for musikken ved start og slut.

See the World by Train blev udmærket med First Memorial Award ved 2011 Festival Asia TV & Film on Journey.

Noter

Eksterne henvisninger 
 Officiel hjemmeside (Asashi TV) 
 Officiel hjemmeside  (Telecom Staff) 
 

Tv-serier fra Japan
Dokumentarserier
Breccie

En breccie er en bjergart, der består af knust eller forvitret klippemateriale, der senere er kittet eller cementeret sammen af et andet, finkornet materiale. Knusningen kan f.eks. være sket ved vulkanudbrud, meteoritnedslag eller bjergfoldning. Materialet kan også være samlet ved foden af et bjerg eller samlet i en forkastningszone.

Geologi
Erna Skjold Hansen

Erna Skjold Hansen, født Orth, København, død i København, var en dansk forfatter, musiker (pianist) og laegesekretaer. Efter anden verdenskrig bosat i Svendborg, hvor hun aktivt bidrog til aeldre-undervisning paa aftenskole. Hendes interesse for tysk sprog og kultur samt ønsket om at undervise danskere i tysk sprog førte til udgivelsen af kursus-programmet "Deutsch durch Singen", (oprindeligt udgivet paa Wilhelm Hansens forlag). Sammen med sin mand, maskinmester Helge Skjold Hansen, foretog hun ofte rejser til Tyskland, herunder Harzen samt Mittenwald, hvor hun soegte inspiration til sit virke som formidler af tysk sprog. Portraetteret adskillige gange af Norddeutscher Rundfunk (NDR). 

Udgivelse: 

Faglitterære forfattere fra Danmark
Angrebet på Det Jødiske Museum 2014

Angrebet på Det Jødiske Museum i Belgien fandt sted den 24. maj 2014, hvor en bevæbnet mand åbnede ild mod Det Jødiske Museum i Bruxelles, og dræbte fire personer. Tre døde under angrebet; en fjerde blev bragt til hospitalet og døde senere den 6. juni. Angrebet bliver undersøgt som terrorisme af de belgiske myndigheder. 

Den 30. maj, blev en 29-årig fransk statsborger af algerisk oprindelse, Mehdi Nemmouche, arresteret i Marseille i forbindelse med skyderiet. Han menes at have tilbragt over et år i Syrien og havde forbindelser til radikale islamister og menes at have optaget en video hvor han bærer et flag fra oprørsgruppen Islamiske Stat i Irak og Syrien.

Referencer 

 

Begivenheder i 2014
Terrorhandlinger i Belgien
Bruxelles
Hans Pauli Strøm

Hans Pauli Torkilssonur Strøm (28. december 1947 i Vágur) er en færøsk sociolog og socialdemokratisk politiker (Javnaðarflokkurin). Han var social- og sundhedsminister fra 3. februar 2004 til 4. februar 2008 og derefter sundhedsminister fra 4. februar 2008 til 13. juli 2009. Han var indvalgt til Lagtinget i to omgange, 1998–2002 og 2008–2011.
Ved lagtingsvalget 2019 blev hans datter, Ingilín Didriksen Strøm, valgt i lagtinget for Javnaðarflokkurin.

Opvækst, uddannelse og erhverv 
Han blev født i Vágur på Suðuroy i 1947 som søn af Herborg og Torkil Strøm. Hans Pauli Strøm giftede sig med Gyðja Hjalmarsdóttir Didriksen, og bosatte sig i Vestmanna på Streymoy. Han boede i København 1980–1986, hvor han studerede til cand.scient. i sociologi, og under hele opholdet var han leder for Føroyahúsið i København. Strøm var afdelingsleder hos Hagstova Føroya (Færøernes Statistik) 1988–2004, havde orlov 2004–2009, og genoptog igen sit arbejde der i 2009.

Han var først medredaktør i de færøske studerendes avis Oyggjaskeggi 1969–1975, senere i Framin 1975–1985. Strøm var formand for Økonomi- og retsvidenskabsforeningen (Búskapar- og løgfrøðifelagið) i begyndelsen af 1990'erne, og var formand i børneværnsnævnet i Vestmanna 1990–1998. Senere var han formand for lærerrådet ved Fiskeriskolen i Vestmanna (Fiskivinnuskúlin) 1992–1998 og medlem af Færøernes landsskoleråd (Føroya landsskúlaráð) fra januar 1994 til august 1996. I sidstnævnte var Strøm formand i halvandet år.

Lagtingsudvalg 
2009–2011 medlem af Justitsudvalget
2009–2011 medlem af Velfærdsudvalget
1998–2002 medlem af Justitsudvalget
1998–2002 medlem af Velfærdsudvalget

Referencer 

Lagtingsmedlemmer fra Færøerne
Personer fra Vágur
Politikere fra Javnaðarflokkurin
Videnskabsfolk fra Færøerne
Sociologer fra Færøerne
Joseph Sweeney

Joseph Sweeney (26. juli 1884 – 25. november 1963) var en amerikansk filmskuespiller. Han var nok bedst kendt for sin rolle i filmen 12 vrede mænd fra 1957.

Eksterne henvisninger 
 

Filmskuespillere fra USA
Tranemose

Tranemose kan henvise til flere stednavne i Danmark:
 Tranemose (Ejsing Sogn) – et areal i Ejsing Sogn, Holstebro Kommune
 Tranemose (Flakkebjerg Sogn) – en bebyggelse i Flakkebjerg Sogn, Slagelse Kommune
 Tranemose (Raklev Sogn) – en bebyggelse og et ejerlav i Raklev Sogn, Kalundborg Kommune
 Tranemose (Varde Kommune) – et areal i Henne Sogn og Nørre Nebel Sogn - Varde Kommune
Korsø

Korsø kan henvise til flere stednavne i Danmark:
 Korsø (Øsby Sogn) – et areal i Øsby Sogn, Haderslev Kommune
 Korsø (Hjardemål Sogn) – en bebyggelse og et ejerlav i Hjardemål Sogn, Thisted Kommune
 Korsø (Simested Sogn) – en bebyggelse og et ejerlav i Simested Sogn, Vesthimmerlands Kommune
Ørskov

Ørskov kan henvise til flere stednavne i Danmark:
 Ørskov (Humlum Sogn) – en bebyggelse i Humlum Sogn, Struer Kommune
 Ørskov (Snejbjerg Sogn) – en bebyggelse og et ejerlav i Snejbjerg Sogn, Herning Kommune
 Ørskov (Ørridslev Sogn) – en bebyggelse og et ejerlav i Ørridslev Sogn, Horsens Kommune

Personer med efternavnet:
 Ida Ørskov – læge
 Willy Ørskov – billedhugger

 Se også
 Orskov Yard – et dansk reparations-værft beliggende i Frederikshavn.
Skovstræde

Skovstræde kan henvise til flere stednavne i Danmark:
 Skovstræde (Nysted Sogn) – en bebyggelse i Nysted Sogn, Guldborgsund Kommune
 Skovstræde (Sandby Sogn) – en bebyggelse i Sandby Sogn, Lolland Kommune
Tuemose

Tuemose kan henvise til flere stednavne i Danmark:
 Tuemose (Fangel Sogn) – en bebyggelse i Fangel Sogn, Odense Kommune
 Tuemose (Lidemark Sogn) – en bebyggelse i Lidemark Sogn, Køge Kommune
 Tuemose (Søby Sogn) – en bebyggelse i Søby Sogn, Ærø Kommune
Før alting bliver nat

Før alting bliver nat er det sjette studiealbum fra den danske rockgruppe Magtens Korridorer. Albummet udkom den 22. september 2014. Første single fra albummet, "Giv Mig En Dag" blev udgivet d. 2. juni 2014.

Trackliste 
 "Jeg Vil Hellere Dø"
 "Sorte Stråler"
 "Udenfor"
 "I Kolde Stjerners Lys"
 "Giv Mig En Dag"
 "Aldrig Mere"
 "Min Fejl Din Vej"
 "Festede Alene"
 "Tiden Brænder"
 "70'er Beton"
 "Vandet Under Broen (Vesterbo På Druk)"

Hitlister

Ugentlige hitlister

Årslister

Kilder 

Album fra 2014
Magtens Korridorer-album
Bersenbrück

Bersenbrück er en kommune med knap 8.000 indbyggere (2013) der administrationsby i Samtgemeinde Bersenbrück, i den nordlige del af Landkreis Osnabrück, i den tyske delstat Niedersachsen.

Geografi 

Bersenbrück ligger mellem Ankumer Höhe og Dammer Berge ved floden Hase.

Inddeling 
Ahausen-Sitter, Bokel, Hastrup, Hertmann-Lohbeck, Priggenhagen, Talge og Woltrup-Wehbergen.

Nabokommuner 
Bersenbrück grænser mod nord Badbergen, mod nordøst til Gehrde, mod sydøst Rieste, mod syd til Alfhausen, mod vest til Ankum, og mod nordvest til Nortrup.

Eksterne kilder/henvisninger 

 Byens websted

Kommuner i Niedersachsen
Space Dogs

Space Dogs (aka Belka & Strelka - Star Dogs, original: Белка и Стрелка. Звёздные собаки, Belka i Strelka. Zvyozdnye sobaki) er en russisk computer-animeret film fra 2010. Filmen er baseret på de sovjetiske rumhunde og er en hædersbevisning til de første dyr, der overlevede en orbital rumrejse.

Danske stemmer
Sophie Larsen 
Peter Zhelder
Sasia Mølgaard
Sebastian Jessen
Donald Andersen
Christian Damsgaard
Thomas Mørk
Mathias Klenske
Sune Svanekier

Referencer

Eksterne henvisninger 
 

Russiske film fra 2010
Animationsfilm fra Rusland
Russisksprogede film